Архитектонски факултет Универзитета у Београду

Летњи семестар 2011/2012

Модул М9.1. Теза мастер пројекта

**Утицај мостова на идентитет града**

**Културни дистрикт у Берну: Регенерација и рециклажа комплекса са идејним решењем објекта (студентски конкурс за Шиндлерову награду 2012)**

Наставник: **Проф. мр Петар Арсић**

Асистент: **арх Ивица Николић**

Чланови менторске комисије: **Доц. Владимир Лојаница**

**Доц. др Жикица Текић**

Студент: **Сара Миљуш М-2010/178**

Утицај мостова на идентитет града

Главна истраживачка питања:

* **На који начин и у којој мери мостови учествују у креирању урбаног, визуелног и културног идентитета једног града?**
* **Какав је значај мостова у процесу формирања града као урбане целине?**

Апстракт

Циљ овог рада је да преиспита улогу моста у његовом окружењу и одговори на постављена истраживачка питања.

Када посматрамо ведуту неког града, мостови остављају снажан утисак у целокупној слици града. Њихова конструкција, величина, боја, положај – све је то део **визуелног идентитета**. Намеће се питање да ли мост треба да се стопи са својим природним или изграђеним окружењем или треба да одскаче и доминира својом околином. Уколико се величином, структуром или употребљеним материјалима не уклапа у предео у коме се налази, мост може бити схваћен као **баријера**.

**Урбани идентитет** једног града стварају његови мостови, његова архитектура, споменици и културно наслеђе; природно окружење, људи који у њему живе и они који га посећују; традиција и обичаји.

Простор и агломерација су можда најосновније карактеристике обликовања града. **Обликовање града** такође захтева континуално инвестирање у **јавну инфраструктуру**, становање и пословни капитал, што доприноси формирању и расту града. Као јавна инфраструктура, мост је уско повезан са агломерацијом становништва, као и са транспортом људи и робе. Сходно томе, **вредности моста** се преиспитују са освртом на еволуцију моста у току процеса формирања града, како би се предвидели будући трендови развоја моста и одговарајућих значења. Главне социјалне улоге које мостови имају као инфраструктура и **културна добра** се преиспитују и проширују на њихове улоге у **формирању града** и даље у процесу економског развоја земље.

**Овај рад ће покушати да одговори на наметнута питања, проучавајући разне примере мостова из света, али и из наше земље. Анализираћемо њихову намену, структуру, распоне, величину, материјале од којих су направљени...; али и њихов утицај на природно и урбано окружење и печат који остављају на град.**

Кључни појмови: **мост, урбани идентитет, визуелни идентитет, културни идентитет, значај мостова, формирање града, јавна инфрастуктура, културно добро**

Садржај

**Увод 1**

Дефинисање кључних појмова 2

**Мостови – историјски преглед 3**

Свет пре мостова 3

Настанак и развој мостова кроз историју 3

Типови мостова - подела 3

Значај мостова 3

Улога моста у формирању града 3

**Мостови – конкретни примери 4**

Мостови у свету и код нас 4

Мостови на предметној локацији у Берну 4

**Мостови – историјски преглед 5**

**Закључак 6**

Дефинисање кључних појмова

**Мост** (ћуприја) је грађевина направљена ради премошћавања природних или вештачких препрека. Сврха моста је да омогући пролаз људима и возилима. Мост може бити направљен од различитих материјала.[[1]](#footnote-2)

**Идентитет** је скуп индивидуалних карактеристика по којима су предмети или особе препознатљиви или знани.[[2]](#footnote-3)

**Идентитет града** су све оне функције, елементи, атрибути (просторни, урбанистички, технолошки, природни, историјски, друштвени) који утичу на општу перцепцију неког града као комплексне творевине друштвеног живота у неком простору.[[3]](#footnote-4)

**Идентитет личности** (али се дефиниција може применити и на **идентитет града**) је збир општих и особених знакова карактеристичних за једну особу којима се она разликује од осталих особа свог пола и узраста, и по којима се сигурно може препознати (идентификовати).[[4]](#footnote-5)

**Културни идентитет** обухвата све оне симболе и њихова значења који одређују припадање појединца и група некој заједници и који их разликују од других народа и њихових култура. Културни идентитет је облик колективне и појединачне свести, осећања и понашања, који показују припадност некој заједници. (Аврамовић, 2008.) Разликује се објективна компонента (језик, вера, традиција, обичаји, митологија, научна и дискурзивна свест) и субјективни доживљај (разликује се од појединца до појединца).[[5]](#footnote-6)

Културни идентитет се испољава као:
– свакодневни (храна, становање, одевање, игра, забава)
– стваралачки (уметност, наука)
– историјско-политички (религија, власт).

**Визуелни идентитет** је уско везан за област визуелних комуникација обзиром да се под њим подразумева и преношење одређених информација. У контексту тематике, те информације се односе на хијерархију градских грађевина и простора, али свакако и на локалну културу и поимање естетике. Последње наведено је од посебне важности, што показује и чињеница да се по правилу примењује другачији приступ изради мастер планова осветљења нпр. азијских и западноевропских градова, а што произилази из уважавања локалних естетских и културолошких сензибилитета.[[6]](#footnote-7)

Стварање идентитета града

Идентитет се може дефинисати као »организација менталне структуре како когнитивних тако и афективних карактеристика које представљају перцепцију индивидуе (овде се може рећи и групе) о самој себи као о различитом бићу, у складу са собом, а одвојеном од других, са разумним степеном кохеренције у понашању, потребама, мотивацији и интересима. Или као "субјективно доживљени ентитет, укупна свест о себи једне особе, процес који омогућује интеграцију опажања, осећања и мисли о властитој личности" (Krech и Crutchfield). Према Ериксену, идентитет је способност да се очува унутрашња истоветност и континуитет. Berger и Luckmann сматрају да идентитет рефлектује знање о посебном заједничком осећању у датом друштву (групни идентитет), а у персоналној сфери рефлектује се "тип идентитета" који постулира друштво. На тај начин идентитет настаје у интеракцији између организма, индивидуалне свести и социјалне структуре. Maslow дефинише идентитет као раст природних способности: да се схвати реалност, да се препозна "ја", други и природа, осећање спонтаности и одвајања, као и аутономије и оригиналног мишљења и богатства емоционалности и креативности, мобилности вредносног система и визије себе у будућности. Идентитет се односи на перманентност у времену, на појам јединства, на континуитет субјекта иза варијација и на разликовање субјекта од других, тј. на способност да се препозна и буде препознат (A. Melucci).
С обзиром да је принцип разлике једна од битних одредница идентитета, важно је подсетити се на изреку Kluckhohna и Murraya да је сваки човек у извесном смислу као сви други људи (примарни идентитет као хуманитет), да је сваки човек као неки други људи (социо-културни идентитет – категоризација, спецификација) и да је као ниједан други човек (самоидентификација).

МОСТОВИ – ИСТОРИЈСКИ ПРЕГЛЕД

Свет пре мостова

Пре много векова, када нису постојали мостови какве ми данас познајемо, древне цивилизације су наилазиле на природне препреке, као што и ми данас наилазимо, и савладавале их онако како су могле и умеле. Реке, мора, језера су људи тада прелазили чамцима, сплавовима или неким другим пловним објектима; стрме котлине и друге копнене препреке су обилазили идући дужим путем, или су се спуштали и пењали уз њихове стрме стране. Ипак, некада су премошћавали препреке неким примитивним облицима мостова, као што је оборено стабло преко потока.

Постоји чак и пример из Библије који описује како је Мојсије превео израелски народ преко Црвеног мора тако што је Бог раздвојио воду стварајући у средини сув пролаз да би пропустио 2 милиона Израелаца који су бежали од фараонових људи. Међутим, каснија истраживања су показала да је морско дно на том делу много узвишеније и да практично постоји подводни земљани мост, који је под дејством осеке постао проходан.[[7]](#footnote-8)

Настанак и развој мостова кроз историју

Први мостови су стварани од стране природе - дебло пало преко потока или камен у реци. Први мостови направљени од стране људи су вероватно били распони премошћавани дрвеним даскама или деблима и евентуално камењем, коришћењем једноставног ослонца.

Напредак у технологијама омогућио је градњу дрвених мостова, понекад на каменим стубовима или на обешеним клупама (Царство Инка).

У Старом римском царству познавали су сводове, и захваљујући сводовима могуће је било градити мостове од [камена](http://sr.wikipedia.org/wiki/%D0%9A%D0%B0%D0%BC%D0%B5%D0%BD). У близини великих [градова](http://sr.wikipedia.org/wiki/%D0%93%D1%80%D0%B0%D0%B4) били су грађени [аквадукти](http://sr.wikipedia.org/wiki/%D0%90%D0%BA%D0%B2%D0%B5%D0%B4%D1%83%D0%BA%D1%82) и неки од њих постоје до данашњих дана. После пада Римског царства грађевинари су се надовезали на римске традиције градње. Наступање [готике](http://sr.wikipedia.org/wiki/%D0%93%D0%BE%D1%82%D0%B8%D0%BA%D0%B0) и снажних царстава је унапредило градњу мостова и они су грађени са већим луковима. Са појавом [ренесансе](http://sr.wikipedia.org/wiki/%D0%A0%D0%B5%D0%BD%D0%B5%D1%81%D0%B0%D0%BD%D1%81%D0%B0) је дошло до већих промена и стубови су постали лакши, а мостови шири.

Велике промене су настале у доба [индустријализације](http://sr.wikipedia.org/w/index.php?title=%D0%98%D0%BD%D0%B4%D1%83%D1%81%D1%82%D1%80%D0%B8%D1%98%D0%B0%D0%BB%D0%B8%D0%B7%D0%B0%D1%86%D0%B8%D1%98%D0%B0&action=edit&redlink=1). Развој жележнице је захтевао ове конструкције и оне су морале да буду јефтиније и издржљивије. У прво време су се градили дрвени мостови и вијадукти од [камена](http://sr.wikipedia.org/wiki/%D0%9A%D0%B0%D0%BC%D0%B5%D0%BD) и [опека](http://sr.wikipedia.org/wiki/%D0%9E%D0%BF%D0%B5%D0%BA%D0%B0). После се све више користило [ливено гвожђе](http://sr.wikipedia.org/wiki/%D0%93%D0%B2%D0%BE%D0%B6%D1%92%D0%B5). Први мост од гвожђа је био постављен [1779.](http://sr.wikipedia.org/wiki/1779.) године преко реке Северн у [Енглеској](http://sr.wikipedia.org/wiki/%D0%95%D0%BD%D0%B3%D0%BB%D0%B5%D1%81%D0%BA%D0%B0). После усавршавања челика мостови се граде од челика.

У [19.](http://sr.wikipedia.org/wiki/19._%D0%B2%D0%B5%D0%BA) и [20. веку](http://sr.wikipedia.org/wiki/20._%D0%B2%D0%B5%D0%BA) су изградња и развој челичних конструкција подигнути на виши ниво и дошли до фазе када се могу градити ланчани мостови и мостови од челичних каблова и друге савремене конструкције великих размера. У 20. веку за конструкцију мостова је био одлучујући [бетон](http://sr.wikipedia.org/wiki/%D0%91%D0%B5%D1%82%D0%BE%D0%BD) — [армирани](http://sr.wikipedia.org/wiki/%D0%90%D1%80%D0%BC%D0%B8%D1%80%D0%B0%D0%BD%D0%B8_%D0%B1%D0%B5%D1%82%D0%BE%D0%BD) и преднапрегнути.[[8]](#footnote-9)

Типови мостова – подела[[9]](#footnote-10)

**• Према материјалу:**
– дрвени
– камени
– метални
– бетонски

**• Према намени:**
– друмски
– железнички (укључујући и трамвајски)
– мостови за мешовити саобраћај
– пешачки

– индустријски
– аквадукти
– гасоводи

**• Према статичком систему:**
– гредни (уобичајени за мање до средњих
распона)
– оквирни (мања висина носача коловозне
конструкције)
– лучни (захтевају могућност прихвата хоризонталних сила у тло и посебну коловозну
конструкцију)
– специјални (одговарају већим распонима и
специјалним поступцима извођења)

**• Према природи препреке:**
– мостови у ужем смислу
– вијадукти
– подвожњаци ; надвожњаци

Nature is my manifestation of God. I go to nature every day for inspiration in the day's work. I follow in building the principles which nature has used in its domain.
[Frank Lloyd Wright](http://www.brainyquote.com/quotes/quotes/f/franklloyd127709.html)

No house should ever be on a hill or on anything. It should be of the hill. Belonging to it. Hill and house should live together each the happier for the other.
[Frank Lloyd Wright](http://www.brainyquote.com/quotes/quotes/f/franklloyd143144.html)

Organic architecture seeks superior sense of use and a finer sense of comfort, expressed in organic simplicity.
[Frank Lloyd Wright](http://www.brainyquote.com/quotes/quotes/f/franklloyd127712.html)

Study nature, love nature, stay close to nature. It will never fail you.
[Frank Lloyd Wright](http://www.brainyquote.com/quotes/quotes/f/franklloyd127707.html)

цитати

<http://www.brainyquote.com/quotes/authors/f/frank_lloyd_wright_2.html#dzGramLPydlpxY6Y.99>

Литература

1. Алихоџић, Рифат: Дефинисање примарних аспеката психолошког доживљаја архитектонског простора и форме, Плима, Улцињ 2007.
2. Љубинко Пушић, (1995), Читање града: између духа и материје, Нови Сад, Прометеј (библиотека АФ, Универзитетска библиотека).
3. Ранко Радовић, (1978), Физичке структуре, Београд, Архитектонски факултет,(Универзитетска библиотека)
4. Ранко Радовић, (1979), Живи простор, Београд, независно издање (библиотека АФ, Универзитетска библиотека)
5. Петар Бојанић и Владан Ђокић, Мислити град, Београд 2011, АФ

6. El Croquis – Eduardo Soto de Moura

7. El Croquis – David Chipperfield

8. Иво Андрић, На Дрини ћуприја

9. Петар Бојанић и Владан Ђокић, Теорија архитектуре и урбанизма, Београд 2009, АФ

10. Хајдегер

1. http://sr.wikipedia.org/wiki/%D0%9C%D0%BE%D1%81%D1%82 [↑](#footnote-ref-2)
2. Општа енциклопедија, друго издање, А-Љ, Просвета, Београд [↑](#footnote-ref-3)
3. "Брендирање градова – Зашто је важно бити брендиран?", Марко Палиага (http://www.markopaliaga.com/userfiles/file/Microsoft%20PowerPoint%20-%20Grad%20Brand.pdf) [↑](#footnote-ref-4)
4. Општа енциклопедија 1, друго издање, А-Љ, Просвета, Београд [↑](#footnote-ref-5)
5. "Културни идентитет, традиција и прогрес", доц. др Виолета Зубанов (http://www.google.com/url?sa=t&rct=j&q=&esrc=s&source=web&cd=1&sqi=2&ved=0CC0QFjAA&url=http %3A%2F%2Ftims.edu.rs%2Fsr%2Fsadasnji-studenti%2Fdownload-centar%2Fcategory%2F23-teorija-kulturnog-stvaralastva%3Fdownload%3D1568%253Aprezentacija-kulturni-identitet-i-tradicija&ei=pN-PT6usA4HPsgbU7pXbBA&usg=AFQjCNGS8Sq1rBz2GdFXX6WpzcL5P8zcVg&sig2=bvbY9xd1kbPINEKu3MqK6Q) [↑](#footnote-ref-6)
6. "Спољно осветљење објеката као вид визуелне комуникације", д.и.а. Небојша Радивојевић (http://www.dos-osvetljenje.org.rs/2007/Spoljno%20osvetljenje%20kao%20vid%20vizuelne%20komunikacije %20-%20N\_Radivo.pdf) [↑](#footnote-ref-7)
7. http://www.youtube.com/watch?v=xJXUv\_btg60 [↑](#footnote-ref-8)
8. http://sr.wikipedia.org/sr/%D0%9C%D0%BE%D1%81%D1%82 [↑](#footnote-ref-9)
9. http://www.grf.rs/mm/files/learnmat/85MOSTOVI-UVOD.pdf [↑](#footnote-ref-10)